
POTVARKIS
DĖL TERITORIJŲ PLANAVIMO PROCESO INICIJAVIMO, ORGANIZAVIMO BEI PLANAVIMO TIKSLŲ IR SUTARTIES SUDARYMO

2026 m.                         d. Nr. M-
Šiauliai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais ir 13.1 papunkčiu, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 313, 314 ir 315 punktais ir atsižvelgdamas į planavimo iniciatorių UAB „Denas“, A. K. ir V. K. įgaliotos projekto vadovės R. B. 2026 m. kovo 23 d. pateiktą prašymą:
1. P r i t a r i u planavimo iniciatoriaus pateiktam pasiūlymui inicijuoti detaliojo plano, patvirtinto Šiaulių rajono savivaldybės administracijos direktoriaus 2008 m. rugsėjo 5 d. įsakymu Nr. A-1051 „Dėl detaliojo plano Sutkūnų kaime tvirtinimo“, keitimui adresu: Aukštrakių g. 47, Sutkūnų k., Šiaulių k. sen., Šiaulių r. sav. Detaliojo plano keitimo rengimą finansuos pareiškėjai (planavimo iniciatoriai). 
2. P a v e d u organizuoti detaliojo plano keitimą Šiaulių rajono savivaldybės administracijos direktoriui. Detaliojo plano keitimo planavimo tikslas – padalinti sklypą į atskirus sklypus, atsižvelgiant į esamus pastatus, pakeisti žemės sklypų paskirtį į kitą, nustatyti žemės sklypams naudojimo būdus (komercinės paskirties objektų ir pramonės ir sandėliavimo objektų teritorijos), nustatyti pagrindinius ir papildomus reglamentus, vadovaujantis galiojančių teisės aktų reikalavimais bei Šiaulių rajono savivaldybės teritorijos bendrojo plano keitimo koregavimo sprendiniais, parengti inžinerinės infrastruktūros schemą, nustatyti (pagal poreikį) apribojimus ir servitutus, adresu: Aukštrakių g. 47, Sutkūnų k., Šiaulių k. sen., Šiaulių r. sav. Žemės sklypo plotas 2,6773 ha. Nagrinėjamos teritorijos plotas apie 15 ha.
3. Į p a r e i g o j u, priėmus potvarkį, Šiaulių rajono savivaldybės administracijos direktorių organizuoti teritorijų planavimo inicijavimo sutarties projekto parengimą 1 ir 2 punktuose nurodyto detaliojo plano keitimo rengimui ir teisės aktų nustatyta tvarka informuoti planavimo iniciatorių bei užtikrinti teritorijų planavimo proceso procedūrų vykdymą per TPDRIS.
Šis potvarkis skelbiamas Šiaulių rajono savivaldybės interneto svetainėje https://www.siauliuraj.lt ir gali būti skundžiamas per vieną mėnesį nuo gavimo dienos Lietuvos administracinių ginčų komisijos Šiaulių apygardos skyriui (Dvaro g. 81, Šiauliai) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Šiaulių rūmams (Dvaro g. 80, Šiauliai) Lietuvos Respublikos administracinių bylų teisenos įstatymo nustatyta tvarka.

